ด่วน ครม. เตรียมเก็บภาษีขายหุ้น 0.1% หลังยกเลิกมา 31 ปี
เมื่อไม่กี่นาทีที่ผ่านมา มีรายงานจากที่ประชุมคณะรัฐมนตรีว่าให้มีการเก็บภาษีขายหุ้นในตลาดหลักทรัพย์แห่งประเทศไทย 
29 พ.ย. 2565

ด่วน ครม. เตรียมเก็บภาษีขายหุ้น 0.1% หลังยกเลิกมา 31 ปี
เมื่อไม่กี่นาทีที่ผ่านมา มีรายงานจากที่ประชุมคณะรัฐมนตรีว่าให้มีการเก็บภาษีขายหุ้นในตลาดหลักทรัพย์แห่งประเทศไทย
โดยที่กระทรวงการคลังเสนอให้มีการเก็บภาษีในอัตรา 0.1% ซึ่งจะเก็บจากการขายหุ้น คำนวณจากรายรับก่อนหักรายจ่าย
ยกตัวอย่างเช่น หากเราขายหุ้น มูลค่า 1,000,000 บาท 
เราก็จะเสียภาษี 1,000 บาท
ในความเป็นจริงแล้วภาษีดังกล่าวมีอยู่แล้ว แต่ก็ได้รับการยกเว้นมาตั้งแต่ปี 2534 หรือราว 31 ปี เพื่อส่งเสริมการลงทุนในตลาดหุ้นไทย แต่วันนี้ที่ปรับกลับมาเก็บภาษี ก็เพราะต้องการจัดเก็บรายได้เข้าภาครัฐเพิ่มเติม
โดยคาดว่าภาษีขายหุ้น จะทำให้ภาครัฐได้รายได้เพิ่มขึ้นราวปีละ มากถึง 1 ถึง 2 หมื่นล้านบาทต่อปี..
เรื่องนี้กระทบกับธุรกิจนายหน้าซื้อขายหลักทรัพย์ตรง ๆ เพราะอาจทำให้คนอยากซื้อขายหุ้นน้อยลง และต้องดูด้วยว่ากระทบกับธุรกิจที่เกี่ยวข้องอื่น ๆ หรือไม่ เช่น การซื้อขาย DW, DR หรือการซื้อขายสัญญาล่วงหน้าจะรวมอยู่ในการเก็บภาษีนี้หรือไม่
เพราะทุก ๆ การซื้อขายของนักลงทุน จะมีต้นทุนที่เพิ่มขึ้น
ซึ่งก่อนหน้านี้ บริษัทหลักทรัพย์ก็ได้รับผลกระทบจากหุ้น MORE ที่ผู้ซื้อหุ้นไม่จ่ายเงิน 5 พันล้านบาท แล้ววันนี้ก็มีประเด็นเรื่องเก็บภาษีขายหุ้น ซึ่งต้องคอยติดตามดูว่าหุ้นบริษัทหลักทรัพย์จะร่วงแรงในวันนี้หรือไม่..
Reference
-